Carcaixent acull les II Jornades d'igualtat i coeducació afectiva-sexual
18 de Febrero de 2020

Carcaixent

La Regidoria d'Igualtat ha organitzat en col·laboració amb el Cefire Xàtiva les II Jornades d'igualtat i coeducació afectiva-sexual. Les jornades són una iniciativa organitzada per la regidoria d'Igualtat en col·laboració amb el Cefire Xàtiva. Ahir va tindre lloc la presentació que va comptar amb la participació de Xelo Pastor Ferrer, Regidora d’Igualtat i Polítiques Inclusives de l’Ajuntament de Carcaixent i Toni Pérez, director del Cefire de Xàtiva. Les jornades tenen una duració de 8 hores i estan dirigides a tot tipus de professorat de la comunitat educativa interessat en promoure la coeducació, la inclusió i la convivència escolar.

La sessió celebrada ahir va girar al voltant de l’ús de la coeducació com a eina per a previndre la violència de gènere als centres educatius i va estar impartida per Carmen Ruiz Repullo, formadora de formadors, experta en coeducació, doctora en Sociologia i professora de la Universitat de Granada. Esta vesprada continuarà la formació amb el taller pràctic, “Les masculinitats dissidents: reivindicant noves masculinitats. Com construïm la masculinitat al segle XXI?”

Els objectius d’estes jornades són conèixer els avanços teòrics de l’educació inclusiva, garantir un ús no sexista i inclusiu de tots els espais del centre, formar la comunitat educativa en coeducació i prevenció de la violència masclista, proporcionar eines per portar endavant la formació en educació emocional, afectiva i sexual de l’alumnat i finalment, treballar sobre les noves masculinitats.

La Regidoria d'Igualtat, Xelo Pastor, ha destacat la importància de formar al personal docent en estes matèries “ és crucial fer de l’àmbit educatiu un espai propici a unes noves masculinitats, així com desenvolupar entre l’alumnat les capacitats afectives i l’educacio emocional. Em complau que jornades així es realitzen al nostre poble,  i més poder comptar amb grans professionals de l’àrea d'educació inclusiva», ha afegit.